Държавен вестник, бр. 22, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  22
да се явят в сектори/групи „Миграция“ при 
СДВР/ОДМВР или в ДМ – МВР за подаване 
на заявление, директорът на СДВР/ОДМВР 
или ДМ – МВР се разпорежда относно изпъл­
нението на молбата. 
(2) Служител разпечатва заявление с данните 
на лицето, отива на място, като носи със себе си 
мобилната станция и разпечатаното заявление.
(3) На място чрез мобилната станция се 
снемат необходимите биометрични данни на 
заявителя. 
(4) След връщане в съответната структура 
на МВР станцията се включва в мрежата на 
МВР към НАИФ „НРБЛД“, служителят из­
вършва дейността „Приемане на заявлението“, 
след което данните се прехвърлят в НАИФ 
„НРБЛД“ и продължава дейността по въвеж­
дане на заявлението.
Чл. 34. От НАИФ „НРБЛД“ може да се 
прави разпечатка, която да съдържа снимка на 
лицето на заявителя, заснета с биометричната 
станция, и неговите актуални лични данни за 
извършване на идентификация.
Чл. 35. Приетите заявления се предават на 
служителя, извършващ дейността „Въвеждане 
на приетото заявление в НАИФ „НРБЛД“. 
Раздел IV
Обработка на заявленията
Чл. 36. Обработката на заявленията включва: 
1. дейност „Въвеждане на приетото заявление 
в НАИФ „НРБЛД“;
2. дейност „Контрол преди персонализация“.
Чл. 37. (1) За постоянно пребиваващите 
чужденци дейност „Въвеждане на приетото 
заявление в НАИФ „НРБЛД“ се извършва 
само от ДМ – МВР.
(2) При осъществяване на дейността слу­
жителят чрез баркод или входящ номер на 
заявлението визуализира на екран заявление­
то, потвърждава попълнените данни и нанася 
съответните корекции и актуализации, ако е 
необходимо и са приложени съответните до­
кументи съгласно ЗБЛД и ПИБЛД.
(3) В случай че заявлението е прието за из­
даване на повече от един документ, заявлението 
се въвежда за всеки един от тях. 
(4) Приетите заявления се подреждат в папки, 
групирани по вид на искания документ, подре­
дени по входящ номер и по вид на услугата.
(5) Заявленията, с които е поискано издава­
нето на повече от един документ, се подреждат 
в отделна папка.
(6) Служителят, извършил дейността, по­
сочва двете си имена и се подписва на гърба 
на заявлението.
(7) При приключване на папката чрез НАИФ 
„НРБЛД“ се отпечатва опис и се предава на 
служителя, извършващ дейността „Контрол 
преди персонализация“. 
Чл. 38. (1) Дейността „Контрол преди персо­
нализация“ се извършва само в звената „БДС“ 
при СДВР/ОДМВР и ДБДС – МВР.
(2) При осъществяване на дейността за всяко 
едно заявление служителят извършва проверка 
как ще изглежда заявеният персонализиран 
документ (като форма, дължина на полетата, 
изписване на латиница и др.). 
(3) При потвърждаване на вида на готовия 
документ за всички заявления от цялата папка 
данните се прехвърлят за персонализация.
(4) Служителят, извършил дейността, по­
сочва двете си имена и се подписва на гърба 
на заявлението. 
Раздел V
Комплектоване на преписка и връчване на 
персонализираните български лични документи
Чл. 39. (1) При осъществяване на дейност 
„Комплектоване на преписка“ служител от 
звената „БДС“ при СДВР/ОДМВР комплектова 
преписката, като свързва персонализираните 
документи със заявленията, подрежда ги в 
папки, като ги групира по място на приемане 
на заявлението и по вид на искания документ, 
подрежда ги по входящ номер и по вид на 
услугата.
(2) Комплектоването на преписки за доку­
ментите на постоянно пребиваващите чужденци 
се извършва от служител на ДБДС – МВР.
(3) С опис комплектованите преписки се 
изпращат за връчване. 
Чл. 40. (1) При осъществяване на дейност 
„Връчване на персонализирания български 
личен документ“ лицето удостоверява самолич­
ността си и представя регистрационния талон.
(2) Служителят визуализира данните на екран 
по номер на документа, отразява връчването в 
НАИФ „НРБЛД“ и прави разпечатка за връч­
ване на персонализиран документ за всеки един 
от готовите документи. 
(3) Чрез НАИФ „НРБЛД“ служителят 
извършва проверка за наличие на предишен 
валиден български личен документ от същия 
вид. Ако има такъв, той се изисква от лицето. 
Физически се унищожава чрез перфорация и 
се обявява за „унищожен“ в НАИФ „НРБЛД“. 
Служителят отразява унищожаването върху 
разпечатката за получаване на персонализи­
ран документ, отбелязва вида на документа и 
неговия номер, посочва дата, двете си имена 
и се подписва.
(4) Служителят връчва новия български 
личен документ на лицето, което полага под­
пис в разпечатката. Служителят се подписва в 
разпечатката, където автоматично са нанесени 
неговите имена.
Чл. 41. В ДМ – МВР и сектори/групи „Миг­
рация“ при СДВР/ОДМВР на лицето се дава 
възможност да извърши проверка на електрон­
ния носител на информация и верификация на 
пръстовите отпечатъци чрез: